smcproject/ml-wiki-sentences huggingface dataset:
പച്ചപ്പാക്കും വേവിച്ചെടുത്ത പച്ചപ്പാക്കും ഔഷധമൂല്യം ഉള്ളവയാണ്‌.
പച്ചപ്പാക്കിന്‌ ചവർപ്പുരസമാണുള്ളത്.
ഇത്‌ ദഹനസഹായിയാണ് ‌.
കൂടാതെ കണ്ഠശുദ്ധിവരുത്തുകയും കാഴ്ചശക്തി ശോധന തുടങ്ങിയവ ഉണ്ടാക്കുന്നവയാണ്‌.
ഉദരരോഗങ്ങൾക്ക് ഫലപ്രദമാണെങ്കിലും ശരീരത്തിൽ നീരിളക്കമുണ്ടാക്കുന്നതാണ് ‌.
വേവിച്ച പച്ചപ്പാക്കിന്‌ ത്രിദോഷങ്ങളും ദുർമേദസും കുറക്കുന്നതിനുമുള്ള കഴിവുണ്ട് .
ഉണക്കപ്പാക്ക്
ആയുർ വേദത്തിൽ ഔഷധനിർമ്മാണത്തിന്‌ ഉണങ്ങിയപാക്കും വേവിച്ചുണക്കിയപാക്കും ഉപയോഗിക്കുന്നുണ്ട്.
നാവിൽ രുചിയുണ്ടാക്കുന്നതിനും ദഹനം , ശോധന എന്നിവക്കും ഫലപ്രദമാണ്‌.
പക്ഷേ വാതരോഗത്തെ വർദ്ധിപ്പിക്കുന്നു.
വെറ്റിലയില്ലാതെ പാക്ക് മാത്രം കഴിച്ചാൽ വിളർച്ച , അനീമിയ എന്നീ അസുഖങ്ങൾ ഉണ്ടാക്കുന്നു .
വേവിച്ചുണക്കിയ പാക്ക് പ്രമേഹം കുറക്കുന്നതിന്‌ സഹായകമാണ്‌.
പാക്ക് പലതരത്തിൽ ഔഷധമായും അല്ലാതെയും ഉപയോഗിക്കുന്നുണ്ട്.
ഇളയപാക്കിനെ ചില സ്ഥലങ്ങളിൽ ചമ്പൻ എന്നും ചള്ളടക്ക എന്നും പറയും .
പഴുത്ത അടക്കകൾ ഉണക്കി തോടുകളഞ്ഞ് കയറ്റുമതി ചെയ്യുന്നു.
ഇതിനെ കൊട്ടടക്ക അല്ലെങ്കിൽ കൊട്ടപ്പാക്ക് എന്നും പറയുന്നു.
ഇത്തരം അടക്കകൾക്ക് ഉറപ്പ് കൂടുതലായതുകൊണ്ട് മുറിച്ചോ പൊടിച്ചോ ആണ്‌ ഉപയോഗിക്കുന്നത്.
ഇവ മുഖ്യമായും വെറ്റിലമുറുക്ക്, പാൻ എന്നിവക്കാണ്‌ ഉപയോഗിക്കുക
അടക്ക പൊടിച്ച് അയമോദകം ഗ്രാമ്പു എന്നിവ ചേർത്ത് നല്ല ചുവപ്പു നിറമാകുന്നതുവരെ വറുത്ത് വാങ്ങിയത് തണുക്കുമ്പോൾ ഒന്നുകൂടെ പൊടിക്കുന്നു.
ഇങ്ങനെ നിർമ്മിക്കുന്ന അടക്കമിശ്രിതം വെറ്റില മുറുക്കുന്നതിനായ് ഉപയോഗിക്കുന്നു.
ചള്ളടക്ക തോടുകളഞ്ഞ് വെള്ളത്തിൽ പുഴുങ്ങി, അതേ വെള്ളത്തിൽ ജീരകം , ശർക്കര , അക്കിക്കറുക എന്നിവയും പുഴുങ്ങിയ പാക്ക് വട്ടത്തിലരിഞ്ഞതും ചേർത്ത് നല്ലതുപോലെ കുറുക്കി, അതിലേക്ക് അയമോദകപ്പൊടി എന്നിവ ചേർത്ത് ഉണക്കി ഉണ്ടാക്കുന്നതാണ്‌ കളിയടക്ക എന്ന് പറയുന്നത് .
പാലിൽ പുഴുങ്ങി ഉണക്കിപ്പൊടിച്ച അടക്കയുടെകൂടെ പഞ്ചസാരയും തേനും ഏലക്കയും ചേർത്ത് പതിവായി കഴിച്ചാൽ അതിസാരം , ഗ്രഹണി , വയറുവേദന തുടങ്ങിയ അസുഖങ്ങൾക്ക് വളരെയധികം ശമനം ലഭിക്കും.
കരിങ്ങാലിക്കാതലും അടക്ക ചുട്ട കരിയും സമാസമം എടുത്ത് പൊടിച്ച് അതിന്റെ കാൽഭാഗം ഇലവംഗത്തൊലിയും ചേർത്ത് പല്ലുതേച്ചാൽ ചില ദന്തരോഗങ്ങൾക്ക് ശമനമുണ്ടാകും .
പഴുക്കടക്ക പഴുക്കടക്ക
പഴുത്ത അടക്ക വെറ്റിലമുറുക്കുന്നതിന്‌ അത്യന്തം നല്ലതാണ്‌.
ഇതിന്റെ ഗുണങ്ങൾ കഫം നശിപ്പിക്കുന്നതുകൂടാതെ ശോധനയും ഉണ്ടാക്കുന്നു.
പക്ഷേ ഇത് വാതം ഉണ്ടാക്കുകയും ശരീരത്തിലെ തൊലി പരുപരുത്തത് ആക്കുകയും ചെയ്യുന്നു.
പഴുത്ത പാക്ക് ചെറുതായി വെയിലിൽ ഉണക്കി വെള്ളത്തിലിട്ട് ഉപയോഗിക്കുന്നു.
ഇതിനെ നീറ്റടക്ക എന്നും വെള്ളത്തിൽ പാക്ക് എന്നും ദേശവ്യത്യാസമനുസരിച്ച് അറിയപ്പെടുന്നു.
വെറ്റിലമുറുക്കുന്നതിനൊപ്പം പുകയില ചേർക്കുന്നത് ആരോഗ്യത്തിന് ഹാനികരമായിത്തീരാം.
അതുപോലെ ചിലപ്പോൾ പച്ചയടക്ക കൂടുതലായി ചവച്ചിറക്കുന്നതുമൂലം തലകറക്കം , ബോധക്ഷയം തുടങ്ങിയ അസ്വസ്ഥതകൾ ഉണ്ടാകാറുണ്ട്.
ഇതിനെ പാക്ക് ചൊരുക്കുക എന്നാണ്‌ നാട്ടുഭാഷയിൽ പറയുക.
പൊടിച്ചോ നുറുക്കിയോ വ്യാവസായികാടിസ്ഥാനത്തിൽ വിൽകുന്ന അടക്ക പാക്കുകളിൽ ചുണ്ണാമ്പോ വീര്യം കൂട്ടുന്നതിനായ് പുകയിലയോ ചേർക്കാറുണ്ട്.
ഇത്തരം പായ്ക്കറ്റ് പാക്കുകൾ അർബുദമുണ്ടാകുന്നതിന് ‌ കാരണമാകാറുണ്ട് എന്ന് കണ്ടെത്തിയിട്ടുണ്ട്.
അടക്കക്കൊപ്പം പുകയിലയും ചേർത്ത് ചവക്കുന്നത് തൊണ്ട, വായ് എന്നീ അവയവങ്ങളിൽ അർബുദമുണ്ടാകാനുള്ള സാധ്യത വീണ്ടും വർദ്ധിപ്പിക്കുതായി കണ്ടത്തിയിട്ടുണ്ട്.
ഇന്റർനാഷണൽ ഏജൻസി ഫോർ ദ റിസർച്ച് ഓൺ ക്യാൻസർ (IARC) തരംതിരിച്ചിരിക്കുന്ന ഗ്രൂപ്-1 കാർസിനോജൻ (മനുഷ്യരിൽ അർബുദജന്യം എന്നു സ്ഥിരീകരിക്കപ്പെട്ട പദാർഥം) ആണ് അടക്ക.
മൈസൂർ അടയ്ക്ക മൈസൂർ അടയ്ക്ക പഴുത്തത്
മൈസൂർ അടയ്ക്ക, മൈസൂർ പാക്ക്, കളിയടയ്ക്ക, കിളിയടയ്ക്ക എന്നി പേരുകളിൽ അറിയപ്പെടുന്ന അടയ്ക്കകൾ വളരെ ചെറിയതായിരിക്കും.
അടയ്ക്കാമരവും വളരെ വണ്ണം കുറഞ്ഞതും ഉയരം കുറഞ്ഞതുമാണ്.
കേരളത്തിൽ സാധാരണ കാണുന്ന അടയ്മാരത്തിൽ നിന്ന് വ്യത്യസ്തമായി ഈ മൈസൂർ അടയ്ക്കാമരത്തിന്റെ കടയ്ക്കലിൽ നിന്ന് തന്നെ പുതിയ ഇളകൾ പൊട്ടി പുതിയ മരങ്ങൾ ഉണ്ടാകുന്നു.
അതിനാൽ തന്നെ ഒരു കൂട്ടമായിട്ടാണ് ഈ അടയ്ക്കാമരങ്ങൾ വളരുന്നത്.
ചെറിയതും ഭംഗിയുള്ളതുമാകയാൽ ഇപ്പോൾ വീടുകളിൽ അലങ്കാരത്തിനായും വളർത്തുന്നുണ്ട്.
ചിത്രങ്ങൾ അടക്കയുടെ ചിത്രങ്ങൾ മൈസൂർ അടയ്ക്ക പഴുത്തത് കവുങ്ങിൽ മൈസൂർ_അടയ്ക്ക പഴുത്ത് തുടങ്ങിയത് മൈസൂർ അടയ്ക്കാമരങ്ങൾ മൈസൂർ അടയ്കാതൈകൾ മൈസൂർ അടയ്ക്ക മരങ്ങൾ ഇതൾ പൊട്ടിയത് വെറ്റിലയും അടക്കയും (ആസാമിൽനിന്നും) മൈസൂർ അടക്ക എന്ന പേരിൽ അറിയപ്പെടുന്ന ചെറിയ തരം അടക്ക ഇളം അടക്കാക്കുല അലങ്കാര അടയ്ക്ക അവലംബം ↑ കെ,ഡി, ത്രിപാഡി.
എസ്സെൻഷ്യൽസ് ഓദ് ഫാർമക്കോളജി.
5ത് എഡീഷൻ, ജേപീ ബ്രദേർസ്.
ചെന്നൈ 1 2 3 4 5 6 7 8 ഡോ.കെ.ആർ.രാമൻ നമ്പൂതിരിയുടെ അത്ഭുത ഔഷധച്ചെടികൾ എന്ന പുസ്തകത്തിൽ നിന്നും; താൾ 17, 18, 19 20.
പുറത്തേക്കുള്ള കണ്ണികൾ അടയ്ക്ക പൊളിയ്ക്കുന്ന യന്ത്രം വീഡിയോ കവുങ്ങിനേയും പാക്കിനെയും കുറിച്ച് Archived 2010-05-29 at the Wayback Machine .
പാക്കിനെക്കുറിച്ച് Archived 2007-10-30 at the Wayback Machine .
പാക്കിന്റെ ചരിത്രം Archived 2007-10-30 at the Wayback Machine .
ഔഷധഗുണങ്ങൾ Archived 2007-10-30 at the Wayback Machine .
ഗവേഷണങ്ങൾ Archived 2007-10-30 at the Wayback Machine .
പാക്കിനെക്കുറിച്ച് ചില വിവരങ്ങൾ Archived 2007-10-17 at the Wayback Machine .
അടപ്രഥമൻ അടപ്രഥമൻ
അട ചേർത്തുണ്ടാക്കുന്ന പ്രഥമൻ അഥവാ പായസമാണ് അടപ്രഥമൻ .
തനി കേരളീയമായ ഒരു വിശിഷ്ടഭോജ്യമാണ് ഇത്.
ഹൈന്ദവഭവനങ്ങളിലും ക്ഷേത്രങ്ങളിലും നടത്തിവരാറുള്ള വലിയ സദ്യകളിലെല്ലാം അടപ്രഥമൻ പ്രധാനമായ ഒരു ഇനമായിരിക്കും.
പ്രഥമൻ പലതരമുണ്ടെങ്കിലും അവയിലെല്ലാം മുഖ്യമായത് അടപ്രഥമനാണ്.
ഇതിന്റെ പാചകരീതി മറ്റിനങ്ങളെ അപേക്ഷിച്ച് കൂടുതൽ ബുദ്ധിമുട്ടുള്ളതാണ്.
പാകപ്പെടുത്തുന്ന വിധം
പച്ചരി കുതിർത്ത് ഇടിച്ച് നേർമയുള്ള പൊടിയാക്കി വെള്ളംചേർത്ത് പാകത്തിന് കുഴച്ച് നെയ്യോ തേങ്ങാപ്പാലോ ചേർത്ത് മയപ്പെടുത്തി വാഴയിലയിൽ കനംകുറച്ച് പരത്തി ചുരുളുകളായികെട്ടി തിളച്ച വെള്ളത്തിലിട്ട് പുഴുങ്ങണം.
അതിനുശേഷം പച്ചവെള്ളം ഒഴിച്ച് തണുപ്പിച്ച് ഇലയിൽനിന്നും അട വേർപെടുത്തി എടുക്കണം.
ഈ അട നിർദിഷ്ട വലിപ്പത്തിൽ വാർന്നെടുത്ത് ഓട്ടുപാത്രത്തിലാക്കി അടുപ്പത്തുവച്ച് നാഴി അരിക്ക് ആറു പലം എന്ന കണക്കിൽ ശർക്കരചേർത്ത് ഇളക്കി വെള്ളം വറ്റുന്നതുവരെ വഴറ്റണം.
വഴറ്റുമ്പോൾ ഇടയ്ക്കിടയ്ക്ക് പശുവിൻ നെയ്യ് ചേർക്കാറുണ്ട്.
നാഴി അരിക്ക് നാല് എന്ന കണക്കിൽ, അധികം വിളഞ്ഞുപഴുക്കാത്ത തേങ്ങാ തിരുമ്മിപ്പിഴിഞ്ഞ് തലപ്പാൽ (ഒന്നാംപാൽ) എടുത്ത് പ്രത്യേകം സൂക്ഷിക്കണം.
അവശേഷിക്കുന്ന പീര വെള്ളംചേർത്ത് തിരുമ്മിപ്പിഴിഞ്ഞ് രണ്ടാംപാൽ എടുക്കുക.
വീണ്ടും വെള്ളംചേർത്ത് ഇടിച്ചുപിഴിഞ്ഞ് മൂന്നാംപാൽ എടുക്കണം.
അതിനുശേഷം ശർക്കരയിൽ വഴറ്റി എടുത്ത അടയിൽ ആദ്യം മൂന്നാംപാലും നല്ലവണ്ണം തിളച്ചുവറ്റിയശേഷം രണ്ടാംപാലും ചേർത്ത് തിളപ്പിക്കണം.
തിളച്ചു പാകമാകുമ്പോൾ അടുപ്പിൽനിന്നും വാങ്ങിവച്ച് ആദ്യം എടുത്ത തലപ്പാൽ ചേർത്ത് ഇളക്കണം.
മധുരം കൂട്ടേണ്ടതുണ്ടെങ്കിൽ ആവശ്യാനുസരണം പഞ്ചസാര ചേർക്കാം.
അതിനുശേഷം ചെറുതായി അരിഞ്ഞ കൊട്ടത്തേങ്ങയും എള്ള്, അണ്ടിപ്പരിപ്പ് എന്നിവയും നെയ്യിൽവരട്ടി എടുത്ത് പ്രഥമനിൽ ചേർക്കണം.
ഇലയിൽ ഒഴിച്ചാൽ ഒഴുകിപ്പോകാത്ത പാകത്തിനാണ് പ്രഥമൻ തയ്യാറാക്കേണ്ടത്.
പാലട പായസം
അരിക്കുപകരം ഗോതമ്പോ അമേരിക്കൻമാവോ കൊണ്ടുണ്ടാക്കിയ അടചേർത്തും പ്രഥമൻ ഉണ്ടാക്കാറുണ്ട്.
പാലട പ്രഥമൻ
ശർക്കരയ്ക്കുപകരം പഞ്ചസാരയും തേങ്ങാപ്പാലിനുപകരം പശുവിൻപാലും ചേർത്തുണ്ടാക്കുന്ന പ്രഥമനാണ് പാലടപ്രഥമൻ.
അടപ്രഥമനുപയോഗിക്കുന്ന അടയേക്കാൾ കട്ടിയും വലിപ്പവും കുറഞ്ഞ അടയാണ് പാലട പ്രഥമനുപയോഗിക്കുന്നത്‌.
ഇന്ന് ഏറ്റവുമധികം ജനപ്രിയമായ പായസമായി പാലടപ്രഥനെ കണക്കാക്കുന്നു.
പാലടപ്രഥമന്റെ വരവോടുകൂടി ശർക്കര ചേർത്ത അടപ്രഥമന്റെ ജനപ്രിയത കുറഞ്ഞുപോയി.
കേരളത്തിന്റെ ചില പ്രദേശങ്ങളിലെങ്കിലും മംഗളകരമായ ചടങ്ങിനോടുചേർന്നു നടത്തുന്ന സദ്യകളിൽ അടപ്രഥമന്റെ സ്ഥാനം പാലടപ്രഥമൻ കയ്യടക്കിയിരിക്കുന്നു അടപ്രഥമൻ അടപ്രഥമൻ ചേരുവകൾ ഇതും കാണുക
പഴ പ്രഥമൻ കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അടപ്രഥമൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അടയാളം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Adayalam_(film)
എസ്.എൻ. സ്വാമിയുടെ തിരക്കഥയിൽ കെ. മധു സംവിധാനം ചെയ്ത മലയാള കുറ്റാന്വേഷണ ചലച്ചിത്രമാണ് അടയാളം .
1991ലാണ് ഈ ചിത്രം പുറത്തിറങ്ങിയത്.
മമ്മൂട്ടി , രേഖ , ശോഭന , മുരളി എന്നിവരാണ് പ്രധാന കഥാപാത്രങ്ങളെ അവതരിപ്പിച്ചത്.
അഭിനേതാക്കൾ മമ്മൂട്ടി - ക്യാപ്ടൻ ഹരിഹരൻ കെ.പി. ഉമ്മർ - മേനോൻ രേഖ - ലത, മേനോന്റെ മകൾ ശോഭന -  മാലിനി, മേനോന്റെ മകൾ മുരളി - ഡോ. മോഹൻ ജനാർദ്ദനൻ - അഡ്വ.
ഹരിദാസ്‌ മണിയൻപിള്ള രാജു - പപ്പൻ കൽപ്പന - റോസ്മേരി ലാലു അലക്സ് - സി. ഐ. പീറ്റർ ഇന്നസെന്റ് - ഡി. വൈ. എസ്. പി വിജയരാഘവൻ - സുരേഷ് ശങ്കരാടി - പണിക്കർ പുറത്തേക്കുള്ള കണ്ണികൾ അടയാളം ഇന്റർനെറ്റ് മൂവി ഡാറ്റാബേസിൽ
അടയാളങ്ങൾ (നോവൽ)
ഡി.സി ബുക്ക്സ്  കോട്ടയം പ്രസിദ്ധികരിച്ച സേതുവിൻറെ നോവലാണ് അടയാളങ്ങൾ.
സേതു 1942 ൽ എറണാകുളം ജില്ലയിൽ ചേന്ദമംഗലത്തു ജനിച്ചു .
സൗത്ത് ഇന്ത്യൻ ബാങ്കിന്റെ ചെയർമാനായിരുന്നു അദ്ദേഹം .
നോവൽ,
കഥ എന്നീ വിഭാഗങ്ങളിൽ 32- ഓളം കൃതികൾ രചിച്ചിട്ടുണ്ട് .
കഥയ്ക്കും നോവലിനും ഉള്ള കേരള സാഹിത്യ അക്കാദമി പുരസ്കാരം ലഭിച്ച 2006 ലെ വയലാർ അവാർഡിന് ഈ കൃതിക് അർഹത ലഭിച്ചു ഉള്ളടക്കം
അനുദിനം നഗരവൽക്കരണത്തിനു  വിധേയമായി കൊണ്ടിരിക്കുന്ന ജീവിത മേഖലയിൽ മനുഷ്യ മനസ്സുകളുടെ ഉത്കണ്ഠയും ആകുലതയും സ്നേഹധമനികൾ അനുഭവിക്കുന്ന വേദനയും ഈ നോവലിൽ വരച്ചു കാട്ടിയിരിക്കുന്നു .
ഭൗതിക ലോകത്തിന്റെ ആത്മസംഘർഷങ്ങൾക്ക് നടുവിൽ വ്യക്തിമനസ്സുകൾ സൃഷ്ടികുന്ന വിചിത്രമായ അനുഭവങ്ങൾ അനുവാചക മാസങ്ങളിൽ നവീനമായി അഭിരുചി വിശേഷം സൃഷ്ടിച്ചിരിക്കുന്നു.
സബർവാൾ കുടുംബം'വക കമ്പനിയിലെ സമർത്ഥയായ എച്ച് .
ആർ തലവനാണ്  പ്രിയംവദ മേനോൻ ,പകരം വെയ്ക്കാൻ ആളില്ലാത്ത ജോലി ചെയ്തും സ്നേഹത്തോടും സന്തോഷത്തോടും കൂടി മകൾ എം.ബി.എ വിദ്യാർത്ഥിയുമായ നീടുവിനോടൊത്ത്കൂടി കുടുംബജീവിതം നയിക്കുകയായിരുന്നു .
ജോലിയുടെ ഭാഗമായി ഗോവയിലൊരു പ്രബന്ധം അവതരിപ്പിക്കുകയും ശേഷം താൻ ഗുരുനാഥന് തുല്യമാദരിക്കുന്ന ഡോ റോയ് ചൗധരിയുമായി മാനസികമായി അടുക്കുന്നു.
ഈ അടുപ്പം തൻറെ ഒറ്റ മകളായ നീതുവിന് തീരെ രസിക്കുന്നില്ല.
നീതുവിന്റെ ധികാരപരവും നിഷേധാത്മകമായും ഉള്ള സമീപനം പ്രിയംവദയുടെ ഓഫീസ് ജീവിതത്തിനും കുടുംബജീവിതത്തിനും ഭംഗം വരുത്തുന്നു .
തന്റെ വീട്ടിലെ നിത്യസന്ദർശകരായ തന്റെ മകളെപ്പോലെ സ്നേഹിക്കുന്ന നീതുവിന്റെ കൂട്ടുകാർ വഴി നീതുവിനെ തിരിച്ച് കൊണ്ടുവരാൻ ആ അമ്മ ശ്രമിക്കുന്നു .
നീതു ഹരിനാരായണൻ എന്ന കോളേജിലെ ബുദ്ധി ജീവിയുമായി അടുക്കുന്നു .
നീതുവിന്റെ കൂടുകാർ ഉപദേശിച്ചെങ്കിലും ഫലമുണ്ടായില്ല .
കൂടാതെ തന്റെ അമ്മയെ അവഗണിച്ച് വിദേശത്ത് താമസമുള്ള അച്ഛൻ രഞ്ജിതുമായി നീതു അടുക്കാൻ ശ്രമിക്കുന്നു .
ആത്മസംഘർഷത്തിൽപെട്ട പ്രിയംവദ താൻ കാണുന്ന സ്വപ്നങ്ങളിൽ ഗോവയിലെ സെമിനാറിൽ അവതരിപ്പിച്ച കഥാപാത്രങ്ങൾ കടന്നുവരുന്നു .
അവർക്ക് നീതി കിട്ടാൻവേണ്ടി പ്രവർത്തിച്ച നിവേദിത എന്ന പേഴ്സണൽ മാനേജറെ പ്രിയംവദ അന്വേഷിച് കണ്ടെത്തുന്നു.
രേവതി എന്ന് യഥാർത്ഥ നാമധേയമുള്ള ആ പെൺകുട്ടിയെ കമ്പനിയിൽ തന്റെ ജൂനിയറായി കൊണ്ടുവരുന്നു .
രേവതിയും പ്രിയംവദയും ചേർന്ന് കമ്പനിയിൽ വലിയ മാറ്റങ്ങൾ സൃഷ്ടിക്കുന്നു .
കമ്പനിയിൽ നിന്ന് ദീർഘകാല അവധിക്കായി പ്രിയംവടാമേനോൻ അപേക്ഷിക്കുന്നു.
ഇതിടെയിൽ നീതുവിന് മനം മാറ്റം വരികയും അവരിരുവരും ജന്മനാട്ടിൽ താമസികാനോരുങ്ങുന്നു .
ബാക്കി വായനക്കാരുടെ സങ്കല്പത്തിന് വിട്ടുകൊണ്ട് നോവൽ ഇവിടെ അവസാനിക്കുന്നു .
നോവലിൽ പല ഭാഗങ്ങളിലും അവതരിപ്പിച്ചിട്ടുള്ള മഴയ്ക്ക് അതീവ ഭംഗിയും വശ്യതയുമുണ്ട് കഥാപാത്രങ്ങൾ പ്രിയംവദമേനോൻ  - താളം തെറ്റിയ വൈവാഹിക ജീവിതത്തിൽ നിന്ന് കൊണ്ട് സ്വന്തം കാലിൽ ജോലി ചെയ്ത് മകളെ പഠിപിക്കുന്ന ,സബർവാൾ കമ്പനിയിലെ എച് .
ആർ  വിദഗ്ധയായ അമ്മ .
വീട്ടിലെ നിത്യസന്ദർശകരായ നീതുവിന്റെ കൂട്ടുകാർക്ക് അവർ അമ്മയും വഴികാട്ടിയുമാണ് യാദൃശ്ചികമായി സംഭവിച്ച ധാരണ പിശകിൽ നിന്ന് മകൾ തള്ളിപ്പറയുന്ന അമ്മ.
ഈ മാനസിക സംഘർഷത്തിലും കമ്പനിക്ക് യോജിച്ച പിൻഗാമിയെ കണ്ടെത്തിയ ഉത്തരവാദിത്തമുള്ള ഉദ്യോഗസ്ഥ .
പുത്തൻതലമുറയ്ക്ക് മാതൃകയാക്കാവുന്ന വ്യക്തി വിശേഷമുള്ള കഥാപാത്രം .
നീതു-  അച്ഛന്റെ കുറവറിയാതെ അമ്മയുടെ സ്നേഹത്തിൽ വളരുന്ന വായാടിയായ നല്ല സ്വഭാവഗുണമുള്ള എം.ബി.എ വിദ്യാർത്ഥി .
നിറയെ കൂടുകാരുള്ള അവരുടെയൊക്കെ ഇഷ്ടപെട്ട കൂട്ടുകാരി .
പെട്ടെന്ന് നീതുവിനുണ്ടകുന്ന മാറ്റം ,മാനസിക വിസ്ഫോടനം വായനക്കാരനെ ആത്മസംഘർഷത്തിലെത്തിക്കുന്നു .
മുനിയാണ്ടി ,കാവേരി ,രാജു ,നിവേദിത - പ്രിയംവദമേനോൻ സെമിനാറിൽ അവതരിപിച്ച ജീവിച്ചിരുന്ന കഥാപാത്രങ്ങൾ .
ആലിസ് ,മീര ,നീലിമ -നീതുവിന്റെയും പ്രിയംവദാമേനോന്റെയും കൂട്ടുകാർ .
രഞ്ജിത് -ദാബത്യജീവിത്തതിനെ അതിന്റെ വിശുദ്ധിയിൽ കാണാത്ത പണക്കാരനായ പഠിപ്പുള്ള മറുനാട്ടിൽ താമസമാക്കിയ പ്രിയംവദമേനോന്റെ ഭർത്താവ് .
നീതുവിന്റെ അച്ഛൻ .
ഹരിനാരായണൻ -കോളേജിലെ ബുദ്ധിജീവി .
സാമൂഹിക വ്യവസ്ഥകള്ളിൽ വിഷ്വാസമില്ലാത്തവൻ .
നീതുവിന്റെ കൂട്ടുകാരൻ .
ഡോക്ടർ റോയ് ചൗദരി - മാനെജ്മെന്റ് രംഗത്ത് ഗുരുവായി പ്രിയംവദമേനോൻ കണ്ടിരുന്ന വ്യക്തി .
പ്രിയംവദയുമായി അടുക്കാനാഗ്രഹിച്ചിതും അതുണ്ടാക്കിയ കോലാഹലങ്ങളുമാണ് ഈ കഥയെ മുന്നോട്ടു കൊണ്ടുപോകുന്നത്.
രേവതി - ഗോവയിലെ സെമിനാറിൽ അവതരിപ്പിച്ച നിവേദിത എന്ന കഥാപാത്രത്തിന്റെ യഥാർത്ഥ രൂപം .
പത്രപ്രവർത്തകയായിരുന്ന ,പേഴ്സണൽ മാനേജരായിരുന്ന സമർത്ഥയായ രേവതിയെ പ്രിയംവദാമേനോൻ മകളെപ്പോലെ സ്നേഹിക്കുന്നു രേവതിയെ തന്റെ ജൂനിയറായി പ്രിയംവദമേനോൻ നിയമിക്കുകയും ശേഷം രണ്ടു പേരും ചേർന്ന് കമ്പനിയെ വികസനപാതയിലെത്തിക്കുന്നു.
നീതുവിനെ തിരിച്ചു ജീവിതത്തിലെത്തിച്ചതിൽ രേവതിക്ക് നല്ല പങ്കുണ്ട് വിശകലനം
ജീവിതത്തിന്റെ സങ്കീർണ്ണ സമസ്യകൾ ,മനുഷ്യ ബന്ധങ്ങളുടെ പൊരുൾ ,വിള്ളലുകൾ സ്വപ്ന സദൃശ്യമായ ആഖയത്തിലൂടെ അമ്മയുടെയും മക്കളുടെയും ജീവിതത്തിൽ ചിത്രീകരിച്ചിരിക്കുന്നു .
അജെയവും സങ്കീർണ്ണവുമായ മനുഷ്യമാനസ്സിനുഭാവിക്കുന്ന പീഡനങ്ങൾക്ക് ലളിതമായ ഉത്തരങ്ങളിലെനുള്ള തിരിച്ചറിവ് വായനക്കാരെ സേതു മനസ്സിലാക്കുന്നു .
ഒരു ജന്മാട്ടിലെ മുഴുവൻ സുഖദുഖങ്ങളും കറുപ്പും വെളുപ്പുമായി ശരീരത്തിൽ അടയാളപ്പെടുത്തിയ ഹിമധ്രുവങ്ങലിൽ ഏകാന്ത തപസ്സിനു വിധിക്കപെട്ട പെൻഗ്വിനുകൾ പൂർവ്വജന്മത്തിൽ വിധവകളായിരുന്നുവെന്നും അവരുടെ കുലത്തിൽ പിറന്ന പ്രിയംവദയുടെയും മകൾ നീതുവിന്റെയും കഥ പ്രകൃതിയുമായി ചേർത്ത് അതിമനോഹരമായി അവതരിപ്പിച്ചിരിക്കുന്നു .
അടപലക ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
അടപലക
കഞ്ഞി വാർക്കാൻ കലത്തിൻറെ വായ്‌വട്ടം അടച്ചുപിടിക്കുന്നതിന് ഉപയോഗിക്കുന്ന പലകയാണ് അടപ്പുപലക അഥവാ അടപലക .
ചില പ്രദേശങ്ങളിൽ അടച്ചുവാറ്റി എന്നും ഇതിനു പേരുണ്ട്.
പ്ലാവിൻറെ തടിയാണ് സാധാരണ ഇതിനുപയോഗിക്കുന്നത്.
തടി താപവാഹിയല്ലാത്തത് കൊണ്ട് അടപലക ഏതുചൂടിലും കൈകാര്യം ചെയ്യാൻ പ്രയാസമില്ല.
പാചകം ചെയ്യാനുപയോഗിക്കുന്ന പാത്രങ്ങൾ മൂടിവയ്ക്കുന്നതിനുള്ള പലകക്കും അടപലക എന്നു പറയാറുണ്ട്.
വൃത്താകൃതിയിൽ നേരേമുകളിൽ കൈപിടിയുള്ള അടപലക പാത്രം മൂടിവൈക്കുന്നതിനും, ദീർഘവൃത്താകൃതിയിൽ രണ്ടുവശവും കൈപിടിയോട് കൂടിയവ കഞ്ഞിവെള്ളം വാർക്കുന്നതിനുമാണ് ഉപയോഗിക്കുന്നത്.
രണ്ടാമത്തെ ഇനത്തിന് ദേശഭേദമനുസരിച്ച് 'അടച്ചുവാറ്റി', 'അടച്ചുവാറ', 'അടച്ചൂറ്റി എന്നിങ്ങനെ പല പേരുകൾ പറയാറുണ്ട്.
അരികുകളിലും കൈപിടിയിലും ചിത്രപ്പണികള് ‍ചെയ്ത് കലാഭംഗിയോടെ നിർമിച്ച അടപലകകൾ ഇന്നും പ്രചാരത്തിലുണ്ട്.
കളിമണ്ണുകൊണ്ട് നിർമിച്ച അടപ്പുചട്ടിയും അലൂമിനിയംകൊണ്ടുള്ള അടപ്പുകളും പകുതിഭാഗത്തു ചെറിയ ദ്വാരങ്ങളുള്ള അലൂമിനിയം ചിപ്പിലികളും അടപലകയുടെ സ്ഥാനത്ത് ഇപ്പോൾ പ്രചാരത്തിൽ ഇരിക്കുന്നു.
അടച്ചൂറ്റിചമ്മന്തി അടപലക ഉപയോഗത്തിൽ
അടപ്പുപലകയിലുണ്ടാക്കുന്ന ചമ്മന്തി അടച്ചൂറ്റിചമ്മന്തി എന്നറിയപ്പെടുന്നു.
ചുവന്നുള്ളി , കാന്താരിമുളക് , വാളൻപുളി , ഉപ്പ് എന്നിവ പലകയിൽ വച്ച് കൈ കൊണ്ടോ, തവി കൊണ്ടോ നന്നായി ഞെരുടി വെള്ളവും ശേഷം പച്ച വെളിച്ചെണ്ണയും ചേർത്താണ് അടച്ചൂറ്റി ചമ്മന്തി ഉണ്ടാക്കുന്നത്.
പുഴുക്ക് ഭക്ഷണം ( ചേമ്പ് , കപ്പ , ചേന ) സാധാരണമായിരുന്ന പഴയ പഞ്ഞ കാലങ്ങളിൽ കർ‍ഷകരുടെ പ്രീയ വിഭവമായിരുന്നു അടച്ചൂറ്റിയീൽ പെട്ടെന്നുണ്ടാക്കുന്ന അടച്ചൂറ്റിചമ്മന്തി.
അടമാങ്ങ
കേടുവരാതിരിക്കാൻ ഉപ്പ് ചേർത്ത് ഉണക്കി പാകപ്പെടുത്തുന്ന മാങ്ങാക്കഷ്ണത്തെയാണ്‌ അടമാങ്ങ എന്ന് വിളിക്കുന്നത്.
പച്ചമാങ്ങ സുലഭമല്ലാത്ത കാലങ്ങളിലെ ഉപയോഗത്തിന് മാങ്ങാ സൂക്ഷിച്ചുവെക്കുന്ന പല സമ്പ്രദായങ്ങളിൽ ഒന്നാണിത്.
വിളഞ്ഞു പാകംവന്ന മാങ്ങയുടെ മാംസളമായ ഭാഗം പരിപ്പിന്റെ പുറംതോടിനോടു ചേർത്ത് നാലായി പിളർന്ന് ഉപ്പുപൊടി പുരട്ടി ഏതാനും മണിക്കൂർ വച്ചശേഷം വെയിലത്തുവച്ച് ഉണക്കിയെടുക്കുന്നു.
മാങ്ങാ നീളത്തിൽ കീറി അരിഞ്ഞ് മസാല ചേർത്തുണക്കിയും അടമാങ്ങാ തയ്യാറാക്കാറുണ്ട്.
ഉണക്കിയെടുത്ത മാങ്ങ ഈർപം തട്ടാത്ത ഭരണികളിൽ അടക്കം ചെയ്ത് സൂക്ഷിക്കുന്നു.
മാങ്ങാക്കറി ഉണ്ടാക്കുന്നതിനും ചിലയിനം കറികളിൽ പുളിക്കു പകരം ചേർക്കുന്നതിനും അടമാങ്ങാ പ്രയോജനപ്പെടുന്നു.
മാങ്ങാ സുലഭമായുള്ളകാലങ്ങളിൽ പ്രായേണ പുളിരസം കൂടുതലുള്ളയിനം അടമാങ്ങയാക്കി സൂക്ഷിക്കുന്ന പതിവ് കേരളത്തിലെയും തമിഴ്നാട്ടിലും ഗ്രാമപ്രദേശങ്ങളിൽ പണ്ടേയുണ്ട്.
പട്ടണങ്ങളിലെ കമ്പോളങ്ങളിലും കടകളിലും പൊതികളിലോ കുപ്പികളിലോ അടക്കം ചെയ്ത് അടമാങ്ങാ ഇന്ന് വിൽക്കപ്പെടുന്നുണ്ട്.
അടപ്പുമൂക്കൻ ചെകുത്താൻതിരണ്ടി ഇംഗ്ലീഷ് വിലാസം https://ml.wikipedia.org/wiki/Rhinoptera_javanica
കടൽ വാസിയായ ഒരു മൽസ്യമാണ് അടപ്പുമൂക്കൻ ചെകുത്താൻതിരണ്ടി അഥവാ Flapnose Ray (Javanese Cownose Ray).
( ശാസ്ത്രീയനാമം : Rhinoptera  javanica ) .
അവലംബം Dudley, S.F.J, Kyne, P.M. White, W.T. 2005.
Rhinoptera javanica .
അഗസ്ത്യകൂടം അഗസ്ത്യകൂടത്തിലെ പൊങ്കാലപ്പാറ ഔഷധസസ്യങ്ങൾ നിറഞ്ഞ കാട് അഗസ്ത്യമലയിലെ കാട് മഴക്കാട്
അഗസ്ത്യകൂടം അല്ലെങ്കിൽ അഗസ്ത്യമല പശ്ചിമഘട്ടത്തിന്റെ ഭാഗമായ ഒരു കൊടുമുടിയാണ് .
1868 മീറ്റർ ഉയരമുണ്ട് അഗസ്ത്യകൂടത്തിന്.
കേരളത്തിൽ സ്ഥിതി ചെയുന്ന ഈ കൊടുമുടി തമിഴ്നാടുമായി അതിർത്തി പങ്കിടുന്നു.
തമിഴ്‌നാട്ടിലെ തിരുനെൽവേലി , കന്യാകുമാരി എന്നീ ജില്ലകളിലും, കേരളത്തിലെ തിരുവനന്തപുരം , കൊല്ലം , പത്തനംതിട്ട എന്നീ ജില്ലകളിലുമായാണ് അഗസ്ത്യമലനിരകൾ സ്ഥിതി ചെയ്യുന്നത്.
കുറ്റിച്ചൽ പഞ്ചായത്തിൽ ആണ് അഗസ്ത്യകൂടം.
അഗസ്ത്യമല ഒരു തീർത്ഥാടനകേന്ദ്രം കൂടിയാണ്.
ഇവിടെ അഗസ്ത്യമുനിയെ ആരാധിക്കാൻ ഭക്തർ എത്താറുണ്ട്.
ഹിന്ദുപുരാണത്തിലെ സപ്തർഷികളിൽ ഒരാളാണ് അഗസ്ത്യമുനി.
അഗസ്ത്യമലയുടെ മുകളിൽ അഗസ്ത്യന്റെ ഒരു പൂർണ്ണകായപ്രതിമയുണ്ട്.
ഇവിടെ പൂജകളും മറ്റും ഭക്തർ നടത്താറുണ്ട്.
മരുന്നുചെടികളും വേരുകളും
മലയുടെ താഴേത്തട്ടുകളിൽ ദുർലഭമായ മരുന്നുവേരുകളും മരുന്നു ചെടികളും വളരുന്നു.
ആയുർവേദത്തിൽ മരുന്നുകൾക്കായി ഉപയോഗിക്കുന്ന 2000-ത്തോളം മരുന്നു ചെടികൾ അഗസ്ത്യകൂടത്തിൽ കണ്ടുവരുന്നു.
അഗസ്ത്യകൂടത്തിന്റെ ചുറ്റുമുള്ള ബ്രൈമൂർ , ബോണക്കാട് , പൊൻ‌മുടി എന്നിവിടങ്ങളിൽ ബ്രിട്ടീഷുകാരായിരുന്നു ആദ്യം തേയിലത്തോട്ടങ്ങൾ തുടങ്ങിയത്.
ജോൺ അലൻ ബ്രൌൺ എന്ന സ്കോട്ട്ലാന്റുകാരനായ ശാസ്ത്രജ്ഞൻ അഗസ്ത്യകൂടത്തിൽ ഒരു ചെറിയ കാലാവസ്ഥാ നിരീക്ഷണകേന്ദ്രം സ്ഥാപിച്ചു.
അഗസ്ത്യകൂടം അപൂർവമായ സസ്യജാലങ്ങളുടെയും ജീവജാലങ്ങളുടെയും വന്യമൃഗങ്ങളുടെയും വാസസ്ഥലമാണ്.
തിരുവനന്തപുരത്തിന് കിഴക്കുള്ള അഗസ്ത്യകൂടം മലയിൽ (പൊതിയൽ മല) അവലോകിനേശ്വര വിശ്വാസ സമ്പ്രദായം നിലവിലിരുന്ന ബുദ്ധമത കേന്ദ്രം ആയിരുന്നു എന്ന് തെളിവുകൾ സാക്ഷ്യപ്പെടുതുന്നു.
അവിടെ നിലനിന്നിരുന്ന ആരാധനയെപ്പറ്റി മഹായാന ഗ്രന്ഥമായ ഗടവ്യുഹത്തിൽ പറയുന്നത് ചിത്തിര മാസത്തിൽ (ഏപ്രിൽ - മേയ്) ആയിരുന്നു തീർത്ഥാടനമായി ഭക്തർ വന്നു ചേർന്നിരുന്നത്.
മഹായാന സമ്പ്രദായത്തിലെ ബോധിസത്വ സങ്കല്പം ആയിരുന്നു ഇവിടെ നിലനിന്നിരുന്ന ആരാധനയുടെ അടിസ്ഥാനം.
സ്വയം നിർമ്മലീകരിച്ചു ബുദ്ധനാവുകയും പക്ഷേ, നിർവാണത്തിലേക്ക് നീങ്ങാതെ ലോകത്ത് തന്നെ മനുഷ്യവേദന ഇല്ലാതാക്കുക എന്ന വിശ്വാസമാണു ബോധിസത്വ ദർശനത്തിൽ ഉള്ളത്.
സംഘം കൃതികളിൽ പൊതിയൽ മലയെ പോതാള എന്നാണ് വിളിക്കുന്നത്‌.
ശ്രീലങ്കയിൽ നിന്നു മാത്രമല്ല ടിബറ്റ്‌ ലാസയിൽ നിന്ന് വരെ ബുദ്ധമത അനുയായികളും ലാമമാരും പൊതിയൽ മല സന്ദർശിച്ചിരുന്നു .
ടിബറ്റുകാർ ചെരൻസി എന്നാണ് പോതിയൽമലയിലെ ബുദ്ധവിഹാരത്തെ വിളിച്ചിരുന്നത്‌ എന്ന് OUT OF THIS WORLD INTO FORBIDDEN TIBET എന്ന് ലെവൽ തോമസ്‌ ജൂനിയറിന്റെ ഗ്രന്ഥത്തിൽ തെളിവ് സഹിതം വിവരിച്ചിട്ടുണ്ട് .
കുടാതെ ലാസയിലെ പർവ്വതത്തിനു ദർശനമായ ഒരു കൊട്ടാരത്തിന്റെ പേര് തന്നെ ഈ ബുദ്ധവിഹാരവുമായി ബന്ധപ്പെട്ടതാണെന്ന് ഈ പുസ്തകത്തിൽ പറയുന്നു.
മണിമേഖലയിലും ചിലപ്പതികാരത്തിലും പൊതിയിൽ മല തീർത്ഥാടനത്തെക്കുറിച്ചുള്ള പരാമർശങ്ങളുണ്ട്.
ഹുയാൻ സിയാങ് ഇവിടെ തീർത്ഥാനടനത്തിനു ശ്രമിച്ചു പരാജയപ്പെട്ടിരുന്നു.
പക്ഷേ, അദ്ദേഹം കേട്ടുകേഴ്വിയിലധിഷ്ഠിതമായ വിവരണം നൽകിയിരുന്നു അതിനെപ്പറ്റി.
അത് ഇങ്ങനെയാണ് മലയപർവ്വതത്തിനു കിഴക്കുവശത്താണ് പൊതിയിൽ മല.
ജാപ്പനീസ് ഗവേഷകൻ ഷൂ ഹിക്കോസാകയും ഹുയാൻ സാങ് പറഞ്ഞത് പൊതിയിൽ മലയാണെന്ന് കണ്ടെത്തിയിട്ടുണ്ട്.
ബുദ്ധിസം അസ്തമിച്ചപ്പോൾ തീർത്ഥാടനം നിൽക്കുകയും കേരളത്തിലെ പ്രാചീന ബുദ്ധജനതയുടെ ഇതര ബുദ്ധ കേന്ദ്രങ്ങളും ആയുള്ള ബന്ധം അറ്റു പോവുകയും ചെയ്തു.
അഗസ്ത്യകൂടം കയറാൻ വനം വകുപ്പിന്റെ അനുമതി ആവശ്യമാണ്‌.
എല്ലാവർഷവും ജനുവരി/ഫെബ്രുവരി മാസങ്ങളിൽ അനുമതി നൽകപ്പെടുന്നു.
മറ്റൊരു സമയത്തും ഈ മല കയറാൻ സാധാരണഗതിയിൽ അനുവദിക്കാറില്ല.
ഒരു ദിവസം നൂറോളം പേരെ മാത്രമേ അനുവദിയ്ക്കുകയുള്ളൂ.
ഈ മലനിരയിലെ സസ്യ-ജൈവ വൈവിദ്ധ്യത്തിന്റെ സം‌രക്ഷണത്തിനുവേണ്ടിയാണീ നിയന്ത്രണം.
2014 മുതൽ ഓൺലൈൻ രജിസ്ട്രേഷൻ വഴി യാത്ര ബുക്ക് ചെയ്യാനാവും.
ഒരു വ്യക്തിക്ക് 1000 രൂപയാണ് ഫീസിനത്തിൽ വാങ്ങിക്കുന്നത്.
കോട്ടൂർ വഴി ഇപ്പോൾ കടത്തി വിടുന്നില്ല ഏറ്റവും അടുത്തുള്ള വിമാനത്താവളം തിരുവനന്തപുരം വിമാനത്താവളമാണ് .
ബോണക്കാട് തേയിലത്തോട്ടങ്ങൾ തിരുവനന്തപുരത്തുനിന്നും 61 കി.
ഇവിടെനിന്നും മലകയറിത്തുടങ്ങാം.
നെയ്യാർ ഡാം തിരുവനന്തപുരത്തിനിന്നും 32 കി.
അകലെയാണ് ചിത്രശാല അഗസ്ത്യകൂടം അഗസ്ത്യകൂടത്തിലെ അഗസ്ത്യമുനിയുടെ പ്രതിഷ്ഠ മുൻപിൽ നിന്നുള്ള ചിത്രം അഗസ്ത്യകൂടത്തിലെ അഗസ്ത്യമുനിയുടെ പ്രതിഷ്ഠ പൊങ്കാലപ്പാറ പുറം കണ്ണികൾ Agastya Mala എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അഗസ്ത്യകൂടം വനങ്ങൾ ഇന്ത്യയിലെ മലനിരകൾ ഹിമാലയം | പശ്ചിമഘട്ടം | വിന്ധ്യ പർ‌വതനിരകൾ | സത്പുര | പൂർവ്വാചൽ‌ | പൂർവ്വഘട്ടം കൊടുമുടികൾ കെ.2 | നംഗപർവ്വതം | നന്ദാദേവി | കാഞ്ചൻ‌ജംഗ | ആനമുടി | അഗസ്ത്യകൂടം
↑ Agasthyamalai Google Maps
അഗസ്ത്യമല നിഴൽത്തുമ്പി ഇംഗ്ലീഷ് വിലാസം https://ml.wikipedia.org/wiki/Protosticta_rufostigma
നിഴൽത്തുമ്പി കുടുംബത്തിൽ ഉള്ള ഒരു സൂചിത്തുമ്പിയാണ് അഗസ്ത്യമല നിഴൽത്തുമ്പി ( ശാസ്ത്രീയനാമം : Protosticta rufostigma ) .
ഇന്ത്യയിൽ കണ്ടെത്തിയിട്ടുള്ള പതിനൊന്നു നിഴൽത്തുമ്പികളിൽ ഒൻപതും പശ്ചിമഘട്ടത്തിൽനിന്നും ആണ്.
കേരളത്തിന്റെ തെക്കേ അതിരോടു ചേർന്നുകിടക്കുന്ന തിരുനെൽവേലി ജില്ലയിലാണ് ഇവയെ കണ്ടെത്തിയിട്ടുള്ളത്.
ആനമല നിഴൽത്തുമ്പിയുമായി ഇവക്കു നല്ല സാമ്യമുണ്ടെങ്ങിലും ചിറകുകളിലെ പൊട്ടുകളുടെ വലിപ്പക്കൂടുതലും മുതുകിലെയും എട്ടാം ഖണ്ഡത്തിലെയും കലകളുടെ രൂപവ്യത്യാസവും കുറുവാലുകളുടെ ആകൃതിയും ഇവയെ തിരിച്ചറിയാൻ സഹായിക്കും.
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ അഗസ്ത്യമല നിഴൽത്തുമ്പി എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
അഗസ്ത്യമല നിഴൽത്തുമ്പി എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
അഗസ്ത്യമല പിലിഗിരിയൻ ഇംഗ്ലീഷ് വിലാസം https://ml.wikipedia.org/wiki/Micrixalus_fuscus
പശ്ചിമഘട്ടതദ്ദേശവാസിയായ ഒരു തവളയാണ് അഗസ്ത്യമല പിലിഗിരിയൻ അഥവാ Dusky Torrent Frog (kalakad Dancing Frog) .
( ശാസ്ത്രീയനാമം : Micrixalus fuscus ) .
M. herrei was formerly synonymized ഐ യു സി എൻ പട്ടികപ്രകാരമുള്ള പരിപാലന സ്ഥിതി വേണ്ടത്ര പഠനം നടക്കാത്ത ജീവിവർഗ്ഗങ്ങൾ എന്നാണ്.
കൊടുംകാടുകളിലെ മലയരുവികളിലാണ് ഇവയെ കാണുന്നത്.
കണ്ടുവരുന്ന ഇടങ്ങളിൽ ഇവയെ ധാരാളമായിത്തന്നെ കാണാറുണ്ട്.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Micrixalus fuscus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Micrixalus fuscus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അഗസ്ത്യമല മരപ്പല്ലി ഇംഗ്ലീഷ് വിലാസം https://ml.wikipedia.org/wiki/Cnemaspis_Maculicollis
കേരളത്തിൽ നിന്നും കണ്ടെത്തിയ പുതിയ ഒരിനം മരപ്പല്ലിയാണ് അഗസ്ത്യമല മരപ്പല്ലി - ക്നാമാസ്പിസ് മാകുലിക്കോലിസ് ( ശാസ്ത്രീയനാമം : Cnemaspis Maculicollis ) .
ചെന്തുരുണി വന്യജീവി സങ്കേതത്തിലെ നാലായിരത്തിലേറെ അടി ഉയരമുള്ള പാണ്ടി മൊട്ടയിലെ ചോലക്കാടുകളിൽ നിന്നാണ് കണ്ടെത്തിയത്.
വലിപ്പമുള്ള ഈ മരപ്പല്ലികളുടെ കഴുത്തിലെ നെക്ക്ലൈസ് പോലുള്ള തൂവെള്ള നിറത്തിലുള്ള പൊട്ടുകളാണ് ഇവയുടെ പ്രധാന പ്രത്യേകത.
അഗളി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Agali_Gramapanchayat
പാലക്കാട് ജില്ലയിലെ അട്ടപ്പാടി താലൂക്കിൽ ഉൾപ്പെടുന്ന ഒരു ഗ്രാമപഞ്ചായത്താണ്‌ അഗളി .
അട്ടപ്പാടിയുടെ എല്ലാ പ്രവർത്തനങ്ങളുടെയും കേന്ദ്രഭാഗമാണ് അഗളി.
അട്ടപ്പാടി ബ്ലോക്ക് ഓഫീസ് മുതൽ എല്ലാ സർക്കാർ ഓഫീസുകളും ഇവിടെയാണ് ഉള്ളത്.
ഗവ:ആശുപത്രിയും,പോസ്റ്റ് ഓഫീസിന്റെ പ്രധാന ശാഖയും ഇവിടെയുണ്ട്.
കൂടാതെ ട്രഷറിയും പ്രധാനപ്പെട്ട ബാങ്കുകളുടെ ശാഖകളും ഇവിടെ പ്രവർത്തിക്കുന്നു.
വാർഡുകൾ ചിണ്ടക്കി ചെമ്മണ്ണൂർ പാക്കുളം താവളം പരപ്പൻതറ പട്ടിമാളം കോട്ടത്തറ ഭൂതിവഴി അഗളി ഗൂളിക്കടവ് കാവുണ്ടിക്കൽ നെല്ലിപ്പതി ചിറ്റൂർ കാരറ ഗൂഡ്ഡയൂർ കണ്ടിയൂർ ജെല്ലിപ്പാറ ഒമ്മല കല്ലാമല ചിന്നപ്പറമ്പ് കൽക്കണ്ടി അവലംബം http://www.trend.kerala.gov.in Archived 2019-09-02 at the Wayback Machine .
അഗസ്ത്യമല മലനിരകൾ
തെക്കേ ഇന്ത്യയിലെ പശ്ചിമഘട്ടത്തിലെ തെക്കേ അറ്റത്തുള്ള മലനിരകളാണ് അഗസ്ത്യമല .
ഇത് പൊതിഗെ മലനിരകൾ എന്നും അറിയപ്പെടുന്നു.
തമിഴ് ഭാഷക്ക് ആദ്യ വ്യാകരണം നൽകിയ അഗസ്ത്യ(അകട്ടിയൻ) ഉണ്ടായിരുന്ന സ്ഥലമാണ് പൊതിഗൈ മല എന്നാണ് വിശ്വാസം.
ഈ വ്യാകരണമാണ് പിന്നീട് തൊൽകാപ്പിയത്തിൽ അദ്ദേഹത്തിന്റെ ശിഷ്യന്മാരിലൊരാൾ ചിട്ടപ്പെടുത്തിയത്.
Gallery Views of the Agasthyamalai Hills Hills at Ponmudi Ponmudi Peak Hills from Nagercoil Hills from Keeriparai Reserve Forest Hills from Vattakottai Fort top of Tirparappu Waterfalls Stream in Keeriparai Reserve Forest Vattaparai Falls in dry season Courtallam Waterfalls External links Pothigai Hills എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Agastya Mala എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അഗലസ്സോയികൾ ഇംഗ്ലീഷ് വിലാസം https://ml.wikipedia.org/wiki/Agalassoi
അലക്സാണ്ടർ ചക്രവർത്തിയുടെ ആക്രമണകാലത്ത് (ബി.സി. 330-328) സിന്ധുനദീതീരത്ത് വസിച്ചിരുന്ന ഒരു ജനവർഗമാണ് അഗലസ്സോയികൾ .
അഗലസ്സോയികൾക്കു 40,000ത്തോളം കാലാൾപ്പടയും 3,000 ത്തോളം കുതിരപ്പടയും ഉണ്ടായിരുന്നു.
ഇവരുമായുള്ള ഏറ്റുമുട്ടലുകളിൽ അലക്സാണ്ടർ വിജയിയായി.
എന്നാൽ യുദ്ധത്തിൽപരാജിതരായി എന്നതുകൊണ്ട് അലക്സാണ്ടറുടെ മേധാവിത്വം അംഗീകരിക്കുവാൻ അഗലസ്സോയികൾ തയ്യാറായില്ല.
അലക്സാണ്ടർ കീഴടക്കിയ പ്രദേശത്തെ അഗലസ്സോയികൾ ഒന്നടങ്കം തീയിൽ ചാടി മരിക്കുകയാണുണ്ടായത് എന്ന് പറയപ്പെടുന്നു.
സ്വാതന്ത്ര്യത്തിനുവേണ്ടി ആത്മാഹൂതി ചെയ്തവരെന്ന നിലയിൽ അഗലസ്സോയികൾ ചരിത്രത്തിൽ പ്രാധാന്യം അർഹിക്കുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഗലസ്സോയികൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അഗസ്ത്യക്കോട് മഹാദേവക്ഷേത്രം
കൊല്ലം ജില്ലയിലെ അഞ്ചലിന് കിഴക്കാണ് അഗസ്ത്യക്കോട് മഹാദേവക്ഷേത്രം സ്ഥിതിചെയ്യുന്നത്.
കേരളത്തിലെ ഒരു അതിപ്രശസ്തമായ ശിവക്ഷേത്രമാണിത്.
ഇപ്പോൾ കേരളത്തിലെ ഒരു തീർത്ഥാടനകേന്ദ്രമായി മാറിക്കൊണ്ടിരിക്കുന്നു.
മുമ്പ് ക്ഷേത്രത്തിൽ ഉണ്ടായിരുന്ന കുളം നികത്തി കേരളത്തിലെ തന്നെ ഏറ്റവും ഉയരം കൂടിയ ശിവപ്രതിമ നിർമ്മിച്ചു.
ഈ ക്ഷേത്രത്തിൽ എല്ലാ വർഷവും ശിവരാത്രിമഹോത്സവമാണ് നടത്തിവരുന്നത്.
ഉത്സവത്തോടനുപന്തിച്ച് പ്രത്യക പൂജകളും പുഷ്പവൃഷ്ടിയും നടത്തിവരുന്നു.
പരമശിവനോടപ്പം മഹാവവിഷ്ണുവിനെ കൂടി പൂജിക്കുന്നു എന്ന ഒരു സവിശേഷതയും ഈ ക്ഷേത്രത്തിനുണ്ട്.
അഗസ്ത്യക്കോട് ക്ഷേത്രത്തിലെ ശ്രീകോവിലിൽ പ്രതിഷ്ഠിച്ചിരിക്കുന്ന ശിവലിംഗത്തിന്റെ സമീപം കമഴ്ന്നുകിടെന്ന ഒരു ബിംബം ഉണ്ടായതായി പറയപ്പെടുന്നു.
ഇത് അഗസ്ത്യാമുനിയാണെന്നും അഗസ്ത്യമുനിയുടെ സാന്നിദ്ധ്യംകൊണ്ട് ഈ പ്രദേശത്തിന് അഗസ്ത്യക്കോട് എന്ന് സ്ഥലപ്പേര് ഉണ്ടായി എന്നുമാണ് പറയപ്പെടുന്നത്.
ഋഷിമാരിൽ പ്രമുഖനായ അഗസ്ത്യമുനി ശ്രീപരമേശ്വരന്റെ ആജ്ഞയനുസരിച്ച് ഭാരതത്തിന്റെ തെക്ക് ഭാഗത്തേക്ക് യാത്ര തിരിക്കുകയും അവിടുത്തെ വനാന്തരങ്ങൾ വഴി ഇന്നത്തെ അഗസ്ത്യക്കോടെത്തുകയും ചെയ്തു അന്നവിടം വന്യമൃഗങ്ങളുടെ ആവാസകേന്ദ്രമായിരുന്നു.
ദൈവജ്ഞാനിയായ അദ്ദേഹം അവിടെയെത്തുന്നതിനു മുമ്പ് മൃഗങ്ങൾ കൂട്ടത്തോടെ അവിടം വിട്ടു.
തുടർന്ന് മുനി അവിടെ ആശ്രമം കെട്ടുകയും യാഗങ്ങൾ തുടങ്ങുകയും ചെയ്തു.
ഈ വനപ്രദേശത്ത് പിൽകാലത്ത് അഗസ്ത്യക്കോട് മഹാദേവക്ഷേത്രമെന്നറിയപ്പെടാൻ തുടങ്ങി.
ഉപപ്രതിഷ്ഠ
പാർവ്വതി,വിഷ്ണു,ഗണപതി,ശാസ്താവ്,ദുർഗാദേവി,നാഗദേവതകൾ,മുരുകൻ,ഹനുമാൻസ്വാമി,നവഗ്രഹങ്ങൾ.
അഗസ്ത്യരസായനം